ระเบียบมหาวิทยาลัยวลัยลักษณ์ระเบียบมหาวิทยาลัยวลัยลักษณ์ว่าด้วยการชำระหนี้ของนักศึกษาพ.ศ. ๒๕๔๔[๑] โดยที่เห็นเป็นการสมควรปรับปรุงระเบียบมหาวิทยาลัยวลัยลักษณ์ว่าด้วยการชำระหนี้ของนักศึกษา ซึ่งได้แก่ เงินค่าลงทะเบียนเงินค่าบำรุงมหาวิทยาลัย เงินยืม เงินค่าหอพัก และหนี้สินอื่น ๆ ให้มีความเหมาะสมมากยิ่งขึ้นเพื่อใช้เป็นหลักเกณฑ์ในการปฏิบัติงานของมหาวิทยาลัยต่อไปอาศัยอำนาจตามความในมาตรา ๑๖ (๒) (๑๐) แห่งพระราชบัญญัติมหาวิทยาลัยวลัยลักษณ์พ.ศ. ๒๕๓๕ ประกอบกับมติสภามหาวิทยาลัยวลัยลักษณ์ในคราวประชุมครั้งที่ ๗/๒๕๔๔เมื่อวันที่ ๒๔ พฤศจิกายน ๒๕๔๔ สภามหาวิทยาลัยวลัยลักษณ์จึงออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบมหาวิทยาลัยวลัยลักษณ์ว่าด้วยการชำระหนี้ของนักศึกษา พ.ศ. ๒๕๔๔ข้อ ๒ระเบียบนี้ให้ใช้บังคับตั้งแต่ภาคการศึกษาที่ ๓/๒๕๔๔ เป็นต้นไปข้อ ๓ให้ยกเลิกระเบียบมหาวิทยาลัยวลัยลักษณ์ ว่าด้วยการชำระหนี้ของนักศึกษา พ.ศ.๒๕๔๐บรรดาข้อบังคับ ระเบียบ ข้อกำหนด ประกาศ คำสั่งและมติสภามหาวิทยาลัยวลัยลักษณ์อื่นใดในส่วนที่กำหนดไว้แล้วในระเบียบนี้หรือขัดแย้งกับระเบียบนี้ให้ใช้ระเบียบนี้แทนข้อ ๔ให้อธิการบดีเป็นผู้รักษาการตามระเบียบนี้ และให้มีอำนาจวินิจฉัยชี้ขาดคำวินิจฉัยของอธิการบดีให้เป็นที่สุดข้อ ๕ในระเบียบนี้มหาวิทยาลัย หมายถึงมหาวิทยาลัยวลัยลักษณ์อธิการบดี หมายถึงอธิการบดีมหาวิทยาลัยวลัยลักษณ์นักศึกษา หมายถึงนักศึกษามหาวิทยาลัยวลัยลักษณ์และให้หมายความรวมถึงนักศึกษาตามโครงการแลกเปลี่ยนต่าง ๆของมหาวิทยาลัยและหรือนักศึกษาจากสถาบันการศึกษาอื่น ๆซึ่งมาศึกษาที่มหาวิทยาลัยวลัยลักษณ์ด้วยค่าลงทะเบียน หมายถึงค่าลงทะเบียนตามประกาศมหาวิทยาลัยวลัยลักษณ์ เรื่องอัตราค่าธรรมเนียมการศึกษาสำหรับนักศึกษาขั้นปริญญาตรีและขั้นบัณฑิตศึกษาไม่ว่าจะเป็นหลักสูตรใดก็ตามซึ่งบังคับใช้ในขณะนี้และหรือที่จะกำหนดขึ้นใช้ในภายหน้าค่าบำรุงมหาวิทยาลัยหมายถึง ค่าบำรุงมหาวิทยาลัยตามประกาศมหาวิทยาลัยวลัยลักษณ์ เรื่องอัตราค่าธรรมเนียมการศึกษาสำหรับนักศึกษาขั้นปริญญาตรีหรือขั้นบัณฑิตศึกษาไม่ว่าจะเป็นหลักสูตรใดก็ตามซึ่งบังคับใช้ในขณะนี้และหรือที่จะกำหนดขึ้นใช้ในภายหน้าเงินยืม หมายถึงเงินยืมทุกประเภทของนักศึกษาที่กำหนดให้ชำระคืนในแต่ละภาคการศึกษาซึ่งบังคับใช้ในขณะนี้และหรือที่จะกำหนดขึ้นใช้ในภายหน้าค่าหอพัก หมายถึงค่าหอพักตามประกาศมหาวิทยาลัยวลัยลักษณ์ เรื่อง อัตราค่าธรรมเนียมหอพักนักศึกษาซึ่งบังคับใช้ในขณะนี้และหรือที่จะกำหนดขึ้นใช้ในภายหน้าหนี้สินอื่น ๆ หมายถึงหนี้นอกเหนือจากค่าลงทะเบียน ค่าบำรุงมหาวิทยาลัย เงินยืม และค่าหอพักส่วนที่ ๑ค่าลงทะเบียนและค่าบำรุงมหาวิทยาลัย ข้อ ๖ให้นักศึกษาชำระค่าลงทะเบียน และค่าบำรุงมหาวิทยาลัยภายในกำหนดเวลาดังต่อไปนี้๖.๑ นักศึกษาระดับปริญญาตรีจะต้องชำระเงินค่าลงทะเบียนและค่าบำรุงมหาวิทยาลัยภายในสัปดาห์ที่ ๓นับจากวันเปิดภาคการศึกษา มิฉะนั้น มหาวิทยาลัยจะประกาศรายชื่อนักศึกษาที่ค้างชำระในวันจันทร์สัปดาห์ที่๔๖.๒ นักศึกษาระดับบัณฑิตศึกษา จะต้องชำระดังนี้(๑) กรณีนักศึกษาใหม่ในภาคการศึกษาแรกจะต้องชำระเงินค่าลงทะเบียนและค่าบำรุงมหาวิทยาลัยทั้งหมดในช่วงวันขึ้นทะเบียนนักศึกษาใหม่จนถึงวันก่อนเปิดภาคการศึกษามิฉะนั้น จะพ้นสภาพนักศึกษา โดยมิให้มีการผ่อนผันและมิให้คืนเงินที่ชำระไว้แล้วทั้งหมด(๒) กรณีนักศึกษาเดิมจะต้องชำระค่าลงทะเบียนและค่าบำรุงมหาวิทยาลัยภายในสัปดาห์ที่ ๒หลังเปิดภาคการศึกษา มิฉะนั้น จะพ้นสภาพนักศึกษาเว้นแต่ได้รับการผ่อนผันการชำระเงินจากอธิการบดีข้อ ๗นักศึกษาที่มีรายชื่อตามข้อ ๖.๑จะต้องนำเงินที่ค้างชำระทั้งหมดไปชำระให้มหาวิทยาลัยให้เสร็จสิ้นภายในสัปดาห์ที่ ๙นับจากวันเปิดภาคการศึกษา มิฉะนั้น มหาวิทยาลัยจะไม่ประกาศผลการสอบและไม่ให้สิทธิลงทะเบียนและ/หรือให้ยกเลิกผลการลงทะเบียนในภาคการศึกษาถัดไปเว้นแต่จะได้รับการผ่อนผันการชำระเงินดังกล่าวจากอธิการบดีข้อ ๘นักศึกษาซึ่งลงทะเบียนแต่ชำระเงินไม่ครบวิชาตามจำนวนที่ลงทะเบียนให้ถือว่าวิชาที่ไม่ได้ชำระเงินค่าลงทะเบียนเป็นวิชาที่ไม่ได้ลงทะเบียนในภาคการศึกษานั้น ๆส่วนที่ ๒เงินยืมและเงินค่าหอพัก ข้อ ๙นักศึกษาที่ค้างชำระเงินยืมที่กำหนดให้ชำระคืนในแต่ละภาคการศึกษาและ/หรือเงินค่าหอพักมหาวิทยาลัยจะดำเนินการประกาศรายชื่อให้ทราบก่อนการสอบประจำภาคไม่น้อยกว่า ๓สัปดาห์ข้อ ๑๐นักศึกษาที่มีรายชื่อตามข้อ ๙จะต้องนำเงินที่ค้างชำระทั้งหมดไปชำระให้มหาวิทยาลัยให้เสร็จสิ้นภายใน ๑ สัปดาห์ก่อนการสอบประจำภาคมิฉะนั้น มหาวิทยาลัยจะไม่ประกาศผลการสอบและไม่ให้สิทธิลงทะเบียนและ/หรือให้ยกเลิกผลการลงทะเบียนในภาคการศึกษาถัดไปเว้นแต่จะได้รับการผ่อนผันการชำระเงินดังกล่าวจากอธิการบดีส่วนที่ ๓หนี้สินอื่น ๆ ข้อ ๑๑นักศึกษาที่ผิดนัดชำระหนี้สินอื่น ๆมหาวิทยาลัยจะดำเนินการประกาศรายชื่อให้ทราบก่อนการสอบประจำภาคไม่น้อยกว่า ๓สัปดาห์ข้อ ๑๒นักศึกษาที่มีรายชื่อตามข้อ ๑๑จะต้องชำระหนี้ทั้งหมดให้มหาวิทยาลัยให้เสร็จสิ้นภายใน ๑สัปดาห์ก่อนการสอบประจำภาค มิฉะนั้น มหาวิทยาลัยจะไม่ประกาศผลการสอบ และไม่ให้สิทธิลงทะเบียนและ/หรือให้ยกเลิกผลการลงทะเบียนในภาคการศึกษาถัดไปเว้นแต่จะได้รับการผ่อนผันการชำระเงินดังกล่าวจากอธิการบดีส่วนที่ ๔การผ่อนผันการชำระเงิน ข้อ ๑๓นักศึกษาที่มีความจำเป็นจะต้องผ่อนผันการชำระเงินให้ยื่นคำร้องขอผ่อนผันก่อนวันแรกของการสอบกลางภาคสำหรับนักศึกษาระดับปริญญาตรีและภายในสัปดาห์ที่ ๒เฉพาะสำหรับนักศึกษาระดับบัณฑิตศึกษาตามข้อ ๖.๒ (๒)ข้อ ๑๔นักศึกษาซึ่งได้รับการผ่อนผันให้ชำระเงินและหรือชำระหนี้จากอธิการบดีแล้วมหาวิทยาลัยจะประกาศรายชื่อให้ทราบก่อนครบกำหนดเวลาที่ขอผ่อนผันไม่น้อยกว่า ๑สัปดาห์ เพื่อให้นำเงินและหรือหนี้ที่ค้างมาชำระหากนักศึกษาดังกล่าวไม่ชำระเงินและหรือชำระหนี้ภายในกำหนดที่ขอผ่อนผันมหาวิทยาลัยจะไม่ประกาศผลการสอบและไม่ให้สิทธิลงทะเบียนและ/หรือให้ยกเลิกผลการลงทะเบียนในภาคการศึกษาถัดไปหรืออาจจะพิจารณาให้พ้นสภาพนักศึกษาประกาศณ วันที่ ๒๖ พฤศจิกายน พ.ศ. ๒๕๔๔เกษม สุวรรณกุลนายกสภามหาวิทยาลัยวลัยลักษณ์ดลธี/พิมพ์๙พฤศจิกายน ๒๕๕๓มณฑิตา/ผู้จัดทำ๒๓พฤศจิกายน ๒๕๕๓วิภา/ผู้ตรวจ๑มิถุนายน ๒๕๕๔[๑] ราชกิจจานุเบกษา เล่ม ๑๑๙/ตอนที่ ๒๘ ง/หน้า ๗๑/๔ เมษายน ๒๕๔๕